Českobratrská církev evangelická

**Českobratrská církev evangelická** (**ČCE** alebo **CČBE**) je kresťanská protestantská cirkev pôsobiaca na území Česka. Nadväzuje na luteranizmus, kalvinizmus a Jednotu bratskú. Pri sčítaní ľudu v roku 2001 sa k nej hlásilo 117 212 obyvateľov Česka, podľa sčítania ľudu z roku 2011 sa k nej hlásilo 51 936 obyvateľov, čo z nej robí najväčšiu protestantskú cirkev v krajine. Cirkev vydáva časopis *[[Český bratr]]* (od roku 1924)
náhľad|220x220bod|Logo ČCE 

## Dejiny
Cirkev naväzuje na tradície cirkvi evanjelickej augsburského (luteránskeho) i helvétskeho (kalvínskeho) vyznania. Augsburské aj helvétske cirkvi boli v Čechách jediné dve protestantské cirkvi povolené Tolerančným patentom roku 1781. Požiadavky únie evanjelických zborov oboch vyznaní sa silno ozvali už v roku 1848, k zlúčeniu českých zborov však došlo až po vyhlásení Československej republiky, a to slobodným rozhodnutím zástupcov všetkých českých zborov na generálnom sneme v decembri 1918. Novo vzniknutá únia okrem svojich augsburských a helvétskych tradícií chápala sama seba aj ako pokračovateľku tradície českej reformácie, husitského hnutia, cirkev pod obojím a Jednoty bratskej. Svojím dnešným názvom Českobratrská církev evangelická programovo naznačuje svoju náväznosť na prvú (domácu) i druhú (svetovú) reformáciu, tak aj to, že za svoje pravidlo viery a života uznáva evanjelium Ježiša Krista, dosvedčované v Písme Starého i Nového zákona.

[thumb|Českobratský kostol v [Praha|Prahe-Braníku]]
[thumb|Českobratský kostol v [Sázava (okres Žďár nad Sázavou)|Sázave u Žďáru]]
## Štruktúra cirkvi
Českobratrskú cirkev evangelickú tvoria zbory na troch úrovniach:
* zbor farný
* zbor seniorátny
* zbor všeobecný

Spravovaná je spôsobom presbyterno-synodálnym.

### Farný zbor
Farný zbor je základná jednotka cirkvi, spravovaný staršovstvom (presbyterstvom), ktoré je volené z členov zboru zborovým zhromaždením, ktoré volí aj farára. O­n a jeden z presbyterov – kurátorov – sú spoločne predstaviteľmi zboru a jeho štatutárnymi zástupcami. Cirkev tvorí 264 zborov.

### Seniorátny zbor
Seniorátny zbor (seniorát) je spoločenstvo zborov spojených v určitom obvode k spoločnej cirkevnej činnosti a správe. O jeho veciach rozhoduje seniorátne zhromaždenie zvané konvent, ktorého členmi sú poslanci príslušných zborov, volení na štvorročné funkčné obdobie. Konvent volí rovnakým dielom z presbyterov a farárov na šesťročné obdobie seniorátny výbor na čele so seniorom a seniorátnym kurátorom. Sídlom seniorátu je vždy zbor, kde je senior farárom.
thumb|Senioráty Českobratskej cirkvi evanjelickej
Cirkev tvorí 14 seniorátov:
* Pražský seniorát
* Poděbradský seniorát
* Juhočeský seniorát
* Západočeský seniorát
* Ústecký seniorát
* Liberecký seniorát
* Královéhradecký seniorát
* Chrudimský seniorát
* Poličský seniorát
* Horácky seniorát
* Brniansky seniorát
* Východomoravský seniorát
* Moravskosliezský seniorát
* Ochranovský seniorát (netvorí územný obvod, ale združuje bývalé zbory Jednoty bratskej, ktoré vstúpili do ČCE)

### Všeobecný zbor
Najvyššou úrovňou správy cirkvi je všeobecný zbor, čiže celá cirkev. Cirkev spravuje Synodná rada, čo je 6 volených osôb (3 farári a 3 laici), najvyšším zákonodárnym a riadiacim zhromaždením (parlamentom), zloženým z volených poslancov, je synoda. Menom celej cirkvi jednajú synodný senior a synodný kurátor.

## Veriaci

Sčítání obyvatelstva 2011, Českobratrská církev evangelická, věková struktura.svg|Veková štruktúra ČCE pri sčítaní ľudu roku 2011


## Vzdelávanie
Od začiatku protestantstva sa na vzdelanie a výuku kládol veľký dôraz. Prvé evanjelické školy vznikali už od tolerančného patentu a v 19. storočí a bolo ich viac ako 100.

Vysokoškolské vzdelávanie kazateľov i laikov zaisťuje Evanjelická teologická fakulta Karlovej univerzity.

Stredné a vyššie odborné vzdelanie zaisťujú tieto Evanjelické akadémie:
* Evanjelická akadémia Praha – Vyššia odborná škola sociálno právna a stredná sociálna škola
* Evanjelická akadémia Brno – Vyššia odborná škola sociálno právna
* Stredná zdravotnícka škola Evanjelickej akadémie Brno
* Evanjelická akadémia Náchod Sociálna činnosť (sociálna starostlivosť a vychovávateľstvo)
* Evanjelická akadémia Olomouc Cirkevné konzervatórium  (pôvodne v Kroměříži)

Cirkev tiež prevádzkuje jednu základnú školu; Bratská škola v Prahe.

## Diakonia
V roku 1989 bola obnovená činnosť Diakonie Českobratskej cirkvi evanjelickej, ktorá poskytuje v 29 strediskách všetkých regiónov Česka sociálnu, zdravotnú a pastoračnú pomoc a starostlivosť ľuďom, ktorí sa vplyvom svojho zdravotného postihnutia, veku, choroby alebo osamotenia dostali do ťažkej životnej situácie. Prevádzkuje osem špeciálnych škôl pre deti s mentálnym a kombinovaným postihnutím. V roku 2004 bol otvorený prvý evanjelický hospic; *Citadela ve Valašskom Meziříčí*.

Od roku 1989 sa cirkev podieľa na vojenskej a väzenskej duchovnej službe.

## Ekumenická spolupráca
Cirkev je členom:
* Svetová rada cirkví
* Konferencia európskych cirkví
* Svetový luteránsky zväz
* Svetová aliancia reformovaných cirkví
* Spoločenstvo evanjelických cirkví v Európe

## Významní členovia

* Tomáš Garrigue Masaryk (prvý prezident Československa)
* Jan Palach (študent filozofie, ktorý sa v roku 1969 upálil na protest proti okupácii ČSSR)
* Jakub Schwarz Trojan (farár, signatár Charty 77)
* Milada Horáková (právnička, politička, obeť komunistického režimu)
* Jan Šplíchal (umelecký fotograf)
* David Vávra (architekt, herec, spisovateľ)
* Pavel Říčan (psychológ)
* Emanuel Rádl (biológ a filozof)
* Svatopluk Karásek (farár, pesničkár a signatár Charty 77)

## Referencie

*

## Pozri aj
* Diakonie Českobratrské církve evangelické
* Nakladatelství Kalich
* *[[Český bratr]]*
* *[[Svítá]]*

## Iné projekty

## Externé odkazy
* Oficiální stránky církve
* Evangnet – nezávislý evangelický portál – se schematismem ČCE (přehled sborů a kazatelů)
* Diakonie ČCE 
* Sdružení evangelické mládeže ČR
* Stránky evangelické mládeže
* Evangelická akademie Brno – stránky EA VOŠ Brno a SZŠ EA Brno
* Evangelická akademie Praha – stránky EA Praha

Kategória:Protestantské cirkvi
Kategória:Evanjelická cirkev v Česku